Berlin: her spiser, shopper og sover du - The Cool Girl
The Cool Girl er et nettmagasin med fokus på mote, skjønnhet og kultur. Et sted for smarte, motebevisste og engasjerte Skandinaviske kvinner.
Kultur
The Cool Girl
Karrieretips
Oslo 4 Ever
Mote
Beauty
Om & kontakt
Berlin: her spiser, shopper og sover du
Av Hege Aurelie Badendyck
The Cool Girl Reise
Berlin er gigantisk med store avstander og enormt mange tilbud for både den laidbacke til den som vil ha det mer "up scale". Jo mer du researcher og sjekker i forkant, jo større sjanse er det for at du får sett den delen av Berlin som passer deg best.
FROKOST OG LUNSJ
Fechtner delikatessen
Dette er mitt type frokost-sted; sunt, fresht og store retter med masse gode smaker. De har alt fra salater og bowls til eggeretter og sandwicher. Du komponerer mer eller mindre dine egne bowls - og kan dermed få dine favoritt ingredienser. Bestill smoothien Yellow hvis du spiser på Fechtner - en blanding av mango, ingefær, kanel og kokos - en av de beste smoothiene jeg har smakt.
Adr: Torstraße 114
Lunsj på Fechtner Delikatessen
Bestill smoothien Yellow hvis du spiser på Fechtner - en blanding av mango, ingefær, kanel og kokos - en av de beste smoothiene jeg har smakt.
The Avocado Club
Avokado-klubben har vært åpen i knappe fire måneder. Stedet fokuserer som navnet tilsier på avokado, så liker du ikke avokado er ikke dette stedet for deg. Jeg skulle gjerne smakt mye mer på menyen, men sandwichen jeg spiste var både digg og smakfull. For alle som liker fotogene steder så er denne rosa kafeen med massevis av grønne planter et must.
Adr: 13 Holteistraße
Freiswimmer
Dette nedpå stedet ligger rett ved en frodig, bred elv og gir deg den perfekte Berlin-følelsen. Alt fra vaskeekte hippier til unge hipstere henger her. Enten du er klar for en deilig søndagsbrunsj eller bare vil ta en dagen-derpå-øl så er Freiswimmer stedet. Skulle det rykke i dansefoten din så ligger en av de mange døgnåpne klubbene i byen på andre siden av elven.
Adr: Vor dem Schlesischen Tor 2
Avokado-sandwich på The Avocado Club.
Freiswimmer ligger langs elven Flutgraben
Alt fra vaskeekte hippier til unge hipstere henger her. Enten du er klar for en deilig søndagsbrunsj eller bare vil ta en dagen-derpå øl så er Freiswimmer stedet.
RESTAURANTENE
Mine
Mine er nok en av de beste totalopplevelsene vi hadde i Berlin. Stedet er fantastisk - de gamle lokalene er oppdatert men vel bevart og møter nytt, moderne interiør. Den russisk-eide restauranten eksisterer allerede i både Moskva og St. Petersburg. Det italienske kjøkkenet og vinen her kunne ikke vært bedre. Verdt et besøk.
Adr: Meinekestraße 10
Ora
Ora er som å gå tilbake i tid. Det gamle apoteket ble åpnet første gang i 1861 og holdt det gående helt frem til 2013. I dag er medisinen byttet ut med mat, drinker og kaker. Middagen her er god, men ikke det mest minneverdige måltidet jeg har hatt. Likevel er både lokalet så nydelig, og drinkene og kakene så gode at det gjør dette til et sted verdt å besøke.
Adr: Oranienpl. 14
Mine restaurant. Foto Berlin Food Stories.
Restaurant Ora.
Khwan
Vi rakk dessverre ikke å spise her sist vi var i Berlin, men jeg leste så mange gode anmeldelser om denne thai-restauranten at jeg helt klart skal hit neste gang jeg besøker byen - og basert på rykter og skriverier ville jeg anbefalt den til tross for at jeg ikke har vært der.
Adr: Revaler Str. 99
Muret La Barbar
Denne lille vinbutikken og restauranten ligger i Mitte. Et intimt og koselig sted der det heter at du spiser mat til vinen og ikke omvendt. Likevel sies dette å være et av de beste stedene for italiensk så maten står absolutt i fokus, enten det er pastarettene eller risottoen. Menyen baserer seg på tilgjengelige råvarer og endres hver andre uke.
Adr. Rosenthaler Str. 61,
SHOPPING
Andreas Murkudis
Med skatter fra luksusmerker som Céline, The Row og Comme Des Garcons til streetwear-brands som Ader Error og Andersen-Andersen tilbyr Murkudis en spennende bredde og miks. Dessuten har de et bra utvalg av tilbehør; både vesker, smykker og sko. Murkudis har også en egen beauty-avdeling med en miks av etablerte og nye nisjemerker. Et sortiment som kun et gigantisk industrilokale kan presentere på en god måte.
Adr: Potsdamer Straße 81
Voo Store
Den 300 kvm store butikken i Oranienstrasse tilbyr alle merkene du kan drømme om i nedpå men svært gjennomførte lokaler. Alt fra hippe merker som Marques Almeida og Maryam Nassir Zadeh til JW Anderson, Prada og Raf Simons samt en rekke limited release av sneakers finner du her.
Det ryktes at de også har god kaffe for dem som trenger et ekstra kick utover det å besøke butikken.
Adr: Oranienstraße 24
The Store
"Vi ønsket å skape et sted der folk kunne være hele dagen. Et lyst, fresht og kult sted der gjester kan shoppe, jobbe, spise, drikke og henge ut. Som et åpent, privat hjem der alt fra brennende luktelys, lp-platen som spilles og sofaen du sitter på er til salgs" sier kreativ direktør for The Store Alex Eagle til Highsnobiety. Sitatet oppsummerer The Store ganske så presist. Blant grønne planter, blader, bøker og The Store sin egen kafé kan du shoppe merker som Vetements, Balenciaga, The Row, Off-White og Loewe - eller bare nyte det du ser.
Adr: Torstraße 1
Butikken Andreas Murkudis.
Vintage Shopping
I Mitte rundt Mulackstrasse er det flust av bra, kuraterte secondhand-butikker. Das Neue Schwarz har skatter fra merker som Prada, Marques Almeida,Vetements og Acne Studios. En skarp kuratert secondhand-butikk som gjør at du virkelig får lyst til å shoppe der.
En annen butikk verdt å besøke er Yuu. Den ligger i Steinstrasse og fokuserer på mer minimalistiske og avantgardistiske merker som Ann Demeulemeester, Maison Martin Margiela, Yohji Yamamoto og Dries Van Noten.
Mauerpark i Gleimstraße 55 er et stort søndagsmarked der det selges alt fra bruktklær til brukskunst. I tillegg til klær og massevis av krimskrams er det en haug av digge matboder på området. Like utenfor ligger det en stor park der alt mulig rart som går på to bein holder show og opptredener, eller bare danser ut helgens rus. En veldig morsom opplevelse, mildt sagt.
High Street Shopping
& Other Stories
Frem til &Other Stories åpner i Oslo så er det stas å titte innom denne butikken når man er i utlandet. Det finnes hele tre & Other Stories-butikker i Berlin så finn den som er nærmest der du bor.
Topshop
Berlin har også en Topshop-butikk. Den ligger på Alexander platz som er langt i fra det hyggeligste området i Berlin, men det kan være verdt å ta turen for et scoop.
SOVE
Michelberger Hotel
Jeg synes fremdeles Michelberger er et av de beste stedene å bo i Berlin, dessuten er det også et rimelig alternativ. Soho-house følelsen man får i de nedpå og hjemme-koselige omgivelsene gjør at dette stedet som regel trekker til seg fine folk. Dessuten har de overraskende god mat her. Frokost eller en øl i bakgården er ikke å forakte.
Eneste minuset er at dette er et øko-vennlig hotell (noe som selvsagt egentlig er positivt) som gjør at de ikke har air condition - noe som kan by på hete utfordringer på varme sommernetter.
Adr: Warschauer Str. 39-40
Relaterte saker
Kultur
TULUM DE BESTE STEDENE Å SPISE, HENGE OG BO
15—06—2018
Mote
Garderobe på budsjett - sommerklær til ferien
12—06—2018
Kultur
Mine beste tips til Los Angeles
02—07—2017
Mote
Salget er i gang - her er de 30 fineste kjolene
11—06—2018
Kultur
FEM FANTASTISKE SPISESTEDER I KØBENHAVN
16—10—2017
Kultur
Paris - mine 20 beste tips
04—07—2017
Kultur
Mine beste Miami-tips
11—07—2017
Følg TCG på Facebook her
Følg TCG på instagram her
© The Cool Girl
Ansvarlig redaktør Hege Aurelie Badendyck
Designet av Even Suseg og Marius Sunde